CELEX: 62018TN0235
Language: mt
Date: 2018-04-06 00:00:00
Title: Kawża T-235/18: Rikors ippreżentat fis-6 ta’ April 2018 – Qualcomm vs Il-Kummissjoni

4.6.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/41
            
         Rikors ippreżentat fis-6 ta’ April 2018 – Qualcomm vs Il-Kummissjoni
   (Kawża T-235/18)
   (2018/C 190/66)
   Lingwa tal-kawża: l-Ingliż
   
      Partijiet
   
   
      Rikorrenti: Qualcomm, Inc. (San Diego, California, l-Istati Uniti) (rappreżentanti: M. Pinto de Lemos Fermiano Rato, M. Davilla u M. English, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni kkontestata;
            
         
               —
            
            
               tannulla jew, sussidjarjament, tnaqqas sostanzjalment l-ammont tal-multa;
            
         
               —
            
            
               tordna miżuri ta’ organizzazzjoni jew istruttorji li għalihom isir riferiment fit-talba; u
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka seba’ motivi.
   
               1.
            
            
               L-ewwel motiv ibbażat fuq li l-deċiżjoni kkontestata hija vvizzjata minn żbalji proċedurali manifesti;
            
         
               2.
            
            
               It-tieni motiv ibbażat fuq li d-deċiżjoni kkontestata twettaq żbalji manifesti ta’ evalwazzjoni, tonqos milli tagħti motivazzjoni kif ukoll żnaturament tal-provi meta tiċħad id-difiża dwar l-effiċjenza ta’ Qualcomm;
            
         
               3.
            
            
               It-tielet motiv ibbażat fuq li d-deċiżjoni kkontestata twettaq żbalji manifesti ta’ liġi u ta’ evalwazzjoni meta tikkonstata li l-ftehimiet ikkontestati setgħu jipproduċu effetti antikompetittivi potenzjali;
            
         
               4.
            
            
               Ir-raba’ motiv ibbażat fuq li d-deċiżjoni kkontestata twettaq żbalji manifesti ta’ evalwazzjoni rigward id-definizzjoni ta’ suq ta’ prodott rilevanti u li tiġi stabbilita pożizzjoni dominanti;
            
         
               5.
            
            
               Il-ħames motiv ibbażat fuq li d-deċiżjoni kkontestata twettaq żbalji manifesti ta’ liġi u ta’ evalwazzjoni kif ukoll tonqos milli tagħti motivazzjoni fir-rigward tat-tul tal-ksur allegat;
            
         
               6.
            
            
               Is-sitt motiv ibbażat fuq li d-deċiżjoni kkontestata twettaq żbalji manifesti ta’ evalwazzjoni meta tapplika l-linji gwida dwar il-kalkolu ta’ multi u tikser il-prinċipju ta’ proporzjonalità; u
            
         
               7.
            
            
               Is-seba’ motiv ibbażat fuq li d-deċiżjoni kkontestata twettaq żbalji manifesti ta’ evalwazzjoni meta tistabbilixxi l-ġurisdizzjoni tal-Kummissjoni u l-effett fuq il-kummerċ bejn Stati Membri.